**Mitsuo Terada** (jap. 寺田 光男; s. 29. lokakuuta 1968 Higashiosaka, Osaka), taiteilijanimeltään **Tsunku** (jap. つんく), on japanilainen tuottaja ja laulaja-lauluntekijä. Hänet tunnetaan tuotteliaana musiikintekijänä. Hänen tuottamiaan singlejä on myyty yli 37,9 miljoonaa kappaletta, ja hän on siten Japanin viidenneksi myydyin tuottaja.

Tsunku tunnetaan parhaiten rockyhtye Sharam Q:n laulajana sekä Morning Musumen tuottajana (vuoteen 2014 asti). Hän on tuottanut musiikkia muillekin japanilaisille artisteille, kuten Ayumi Hamasakille. Musiikilliseksi vaikuttajikseen hän on nimennyt muun muassa The Beatlesin, japanilaisen musiikin (erityisesti kayōkyokun) ja diskoyhtyeet Chic, Kool & the Gang, Earth, Wind & Fire sekä Duran Duran ja The Power Station.

Yksityiselämä
-------------

Heinäkuussa 2006 Tsunku avioitui fukuokalaisen Idemitsu Kanakon kanssa. Parille syntyi vuonna 2008 kaksoset (poika ja tytär) ja vuonna 2011 toinen tytär.

Musiikkiura
-----------

### Hello! Project

*Pääartikkeli: Hello! Project*
Tsunku sanoittaa ja tuottaa suurimman osan Hello! Projectin kappaleista. Hän on sanoittanut suurimman osan Morning Musumen singleistä, ja kaikki singlet ovat menestyneet hyvin ja sijoittuneet Oriconin Top 5 Singlet-listalle (paitsi "Morning Coffee" ja "Mikan").*lähde?*

Tsunkun tuottamat kappaleet ovat tyyliltään pop-painotteisia, joissa on tarttuva melodia. Kappaleet käsittelevät yleensä rakkautta, ja sisältävät hauskoja sanoituksia, joka vetoaa myös nuorempiin kuuntelijoihin. 2000-luvun lopulla Tsunkun tuottamat singlet Morning Musumelle olivat tyyliltään "aikuismaisempia", sillä yhtyeen jäsenet olivat iältään vanhempia (kuten "Kanashimi Twilight", Onna ni Sachi Are" ja "Resonant Blue"). Tsunkun tuottamissa kappaleissa yhtyeen jäsenet laulavat vuorotellen säkeistöissä, joskus jopa vain lyhyitä pätkiä ja kertosäkeen laulaa yleensä yhdessä koko ryhmä. Tsunku toimi itse useammassa kappaleessa taustalaulajana. Uusimmissa kappaleissa näin ei kuitenkaan enää ole.*lähde?*

Hello! Project on ottanut lähivuosina uuden suunnan musiikillisesti, joka on tyyliltään EDM:ää ja dupstepia.

### 2011–

Tsunku kirjoitti 2011 kappaleen "Love is Here, Kibou no Hikari" Japanissa olleen maanjäristyksen uhreille.

Maaliskuussa 2014 Tsunku kertoi kurkunpään syövästään. Hän myös luopui asemastaan Hello! Projectin päätuottajana, mutta pysyi edelleen projektin yhtenä sanoittajana. Huhtikuussa 2015 Tsunku ilmoitti, että syövän takia häneltä oli poistettu osa äänihuulista.

Tsunku oli toukokuussa 2020 mukana Up-Front Groupissa, jonka 121 jäsentä osallistuivat YouTuben etätyöhön etulinjan työntekijöiden tukemiseksi COVID-19-pandemian aikana.

Diskografia
-----------

### Albumit

* *A Hard Day's Night* (2000)
* *Take 1* (2004)
* *Type 2* (2005)
* *V3 Seishun Cover* (2006)

### Kokooma-albumit

* *Sharam Q - Morning Musume, Tsunku 15 Years in Entertainment Commemoration Album* (2007)
* *Tsunku Best Work Collection* (2007)

### Singlet

* "Love, Dakiatte" (1999)

* "Touch me" (1999)
* "Suiggone!" (2002)
* "Tsubasa" (2010)
* "To You" (2010)
* "Shoppai ne" (2012)

Lähteet
-------

1. 1 2   "Tsunku♂ on Rhythm Heaven - IGN". en
2. ↑  【オリコン】秋元康氏、作詞シングル総売上が1億枚突破「34年間の積み重ね」 *Oricon News*. Viitattu 4.3.2021.
3. ↑  つんく♂オフィシャルウェブサイト *tsunku.net*.  10.4.2010.  Arkistoitu 10.4.2010. Viitattu 4.3.2021.  web.archive.org
4. ↑  Tsunku♂ special radio interview with Momoclo's producer Hyadain (translation) *Hello!Online*. Viitattu 4.3.2021. (englanniksi)
5. ↑  sanspo.com > 芸能 *sanspo.com*.  25.3.2008.  Arkistoitu 25.3.2008. Viitattu 4.3.2021.  web.archive.org
6. ↑  tokyograph Resources and Information *ww1.tokyograph.com*. Viitattu 4.3.2021.  [vanhentunut linkki]
7. ↑  Tsunku becomes a father again to a new baby girl! *tokyohive*. Viitattu 4.3.2021.
8. ↑  Tsunku writes a new song for Japan’s earthquake victims *tokyofever.com*.  16.8.2011.  Arkistoitu 16.8.2011. Viitattu 4.3.2021.  (web.archive.org)
9. ↑  Rhythm Heaven music producer Tsunku recovering from cancer *VGMO -Video Game Music Online-*.  7.4.2014. Viitattu 4.3.2021. (englanniksi)
10. ↑  OfficialComment│つんく♂オフィシャルウェブサイト *tsunku.net*. Viitattu 4.3.2021.
11. ↑  つんく♂衝撃の初告白！ハロプロのプロデューサー"卒業していた" *サンスポ*.  9.9.2015. Viitattu 4.3.2021. (japaniksi)
12. ↑  モーニング娘。'20 Q期『NHKさんで！鞘師里保』 *モーニング娘。‘21 Q期オフィシャルブログ Powered by Ameba*. Viitattu 4.3.2021. (japaniksi)
13. ↑  Natasha Inc: つんく♂、ガン治療のため声帯摘出 *音楽ナタリー*. Viitattu 4.3.2021. (japaniksi)
14. ↑  つんく♂、道重さゆみ、真野恵里菜、譜久村聖らが合唱でエール「私たちは、最後に必ず勝つ」 *ORICON NEWS*. Viitattu 4.3.2021.
15. ↑  Natasha Inc: アップフロントグループ、所属タレント121名の合唱で新型コロナ最前線で働く人々を応援（動画あり） *音楽ナタリー*. Viitattu 4.3.2021. (japaniksi)

Aiheesta muualla
----------------

* Tsunkun kotisivut

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Japani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
	+ 2
	+ 3

 |
|  |
| Muut | 
* Europeana

 |

 |